
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 142
                                                           din 29 august 2019
       privind aprobarea Regulamentului de vânzare a locuinţelor de tip A.N.L. situate pe raza 
Municipiului Sighişoara

            Consiliul Local al Municipiului Sighişoara, întrunit în ședință ordinară,

Luând act de referatul de aprobare și proiectul de hotărâre înregistrat la Municipiul Sighişoara cu adresa de înaintare nr. 10.670/15.04.2019 şi la Consiliul Local Sighișoara cu nr. 22.255/08.08.2019, depus de grupul de consilieri ai Uniunii Independente pentru Sighişoara, în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;
Având în vedere prevederile Hotărârii Consiliului Local Sighişoara nr. 9/1998 privind infiinţarea S.C. Apă Termic Transport S.A. Sighişoara;

Văzând prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare și prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare;

Având în vedere prevederile Hotărârii Consiliului Local Sighişoara nr. 137 din 08 iulie 2014 privind mandatarea S.C. Apă Termic Transport S.A., în vederea vânzării locuinţelor din blocurile finanţate şi construite în Municipiul Sighişoara prin A.N.L.; 

Având în vedere prevederile Hotărârii Consiliului Local Sighişoara nr. 73 din 30 aprilie 2015 privind aprobarea Regulamentului de vânzare a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – A.N.L;
Ţinând cont de adresa depusă de grupul de consilieri ai Uniunii Independente pentru Sighişoara, în calitate de iniţiatori, înregistrată la Municipiul Sighişoara cu nr. 10.670/15.04.2019, prin care se înaintează pentru a se supune spre analiza şi aprobarea Consiliului Local Sighişoara, proiectul de hotărâre privind aprobarea Regulamentului de vânzare a locuinţelor de tip A.N.L. situate pe raza Municipiului Sighişoara, construite prin Agenţia Naţională pentru Locuinţe – A.N.L.;

Având în vedere prevederile Legii nr. 52/2003 privind transparenţa decizională în administraţia publică, republicată;

În conformitate cu dispoziţiile art. 64 din Legea nr. 24/2000 privind normele de tehnică legislativă pentru elaborarea actelor normative, republicată;

Având în vedere Raportul de specialitate cu nr. 1.000/15.05.2019 al S.C. Apă Termic Transport S.A., înregistrat la Municipiul Sighişoara cu nr. 13.556/15.05.2019, cu propunerea de aprobare a Regulamentului de vânzare a locuinţelor de tip A.N.L. situate pe raza Municipiului Sighişoara, raport comunicat cu adresa de înaintare nr. 1.002/15.05.2019, înregistrată la Municipiul Sighişoara cu nr. 13.552/15.05.2019; 
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” şi “c”, alin. (3) lit. “d”, alin. (6) lit. “b”, alin. (7) lit. “q”, alin. (14), art. 139 alin. (1) și alin. (3) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ,

H O T Ă R Ă Ş T E:
Art. 1. Se aprobă Regulamentul de vânzare a locuinţelor de tip A.N.L. situate pe raza Municipiului Sighişoara, aflate în administrarea S.C. A.T.T. S.A., actualizat şi adaptat la legislaţia în vigoare, conform anexei, care face parte integrantă din prezenta hotărâre.
Art. 2. Cu data adoptării prezentei hotărâri prevederile  Hotărârii Consiliului Local Sighişoara nr. 73 din 30 aprilie 2015 privind aprobarea Regulamentului de vânzare a locuinţelor din blocurile finanţate şi construite în Municipiul Sighişoara prin Agenţia Naţională pentru Locuinţe – A.N.L, își încetează valabilitatea. 
Art. 3. Compartimentele de specialitate din cadrul Municipiului Sighișoara, precum şi reprezentanţii S.C. A.T.T. S.A. se încredinţează cu ducerea la îndeplinire a prevederilor prezentei hotărâri.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judetului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Buzogany Erzsebet      
                                Contrasemnează/Avizat pentru legalitate

           SECRETAR GENERAL,


                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcţia Administrarea Patrimoniului;

  1 ex. Direcția Relații Publice și Comunicare;

  1 ex. Biroul Buget, Contabilitate, Salarizare – Direcţia Economică;
  2 ex. S.C. Apă Termic Transport S.A.  

12 ex.

B.A. 
